**ELŐTERJESZTÉS**

**A KÉPVISELŐ-TESTÜLET**

**2020. február 24-i rendes ülésére**

**Előterjesztés**

**1000 fa környezetvédő program meghirdetése**

**A napirendet tárgyaló ülés dátuma:** 2020.02.24.

**A napirendet tárgyaló ülés:** Képviselő-testület

**Az előterjesztést készítette:** jegyző

**Előterjesztő: Polgármester**

**A napirendet tárgyaló ülés típusa**: **nyílt** / zárt

**A napirendet tárgyaló ülés típusa**: **rendes** / rendkívüli

**A határozat elfogadásához szükséges többség típusát**: **egyszerű** / minősített

**A szavazás módja**: **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

2020.évi költségvetésben biztosított keret

**4. Tényállás bemutatása:**

,,A környezet-és klímavédelem olyan hívószavak napjainkban, melyeket nem lehet nem meghallani. Az elmúlt esztendők során számos komoly környezetvédelmi lépést tettünk és általános szemléletmódunk is fontos prioritásként kezeli a környezet ügyét. A 1000 fa környezetvédő program egy kettős célú program, Telki zöldmutatói jók, tartjuk az előírt arányokat. Ugyanakkor érezzük, hogy a telkek beépülésével, az utak burkolásával megváltozik valami. Erre reagálnunk kell. A program lényege, hogy öt év alatt támogatott módon magántelkeken és közterületen az önkormányzat által ültessünk el összesen 1000 fát ,, olvashatjuk a 2019-2014.évi választási programban.

Telki község önkormányzat faültetési programját 5 év alatt kívánja megvalósítani. A tervek szerint minden évben 200 db fát ültetnénk el, részben belterületi magántulajdonú, részben önkormányzati tulajdonú ingatlanokon, részben külterületi önkormányzati tulajdonú ingatlanokon.

Az elültetendő fákat az önkormányzati szerzi be. A magántulajdonú ingatlanokon elültetendő fák esetében az önkormányzat kedvezményes áron biztosítja a fákat a lakók részére.

Az ültetendő, illetve megvásárolandó fák típusai az ültetés helyszínétől függően kerülnek megállapításra, míg a külterületi illetve közterületi ingatlanokon nagyobb lombkoronájú fák, addig a lakók részére a belterületi magáningatlanokra elültetni javasolt fák esetében várostűrő fafajok kerülnek beszerzésre, melyek kiválasztása szakemberekkel történő egyeztetés alapján kerül meghatározásra.

Telki, 2020. február 21.

Deltai Károly

Polgármester

**Határozati javaslat**

**Telki község Önkormányzat Képviselő-testülete**

**/2020.(II. .) Önkormányzati határozata**

**1000 fa környezetvédő program meghirdetése**

Telki község Önkormányzat Képviselő-testülete úgy határozott, hogy ***,, 1000 fa környezetvédő programot ,,*** hirdet. A program keretében a 2020-2024 terjedő időszakban 1000 fa elültetését tervezi az önkormányzat a település közigazgatási területén.

A önkormányzati tulajdonú ültetési helyszínek megjelölését a csatolt melléklet tartalmazza.

Az elültetendő fák beszerzését és az ültetéshez kapcsolódó költségeket az önkormányzat minden évben a költségvetésében biztosítja.

A lakók részére biztosítandó kedvezményes facsemete vásárlási lehetőséget minden évben …………..-ig hirdeti meg,

A képviselő-testület felkéri a Polgármesteri Hivatalt, a program részleteinek kidolgozására és a megvalósítás előkészítésére.

**Felelős:** Polgármester

**Határidő:** azonnal